ગોંડલઃ ગોંડલ તાલુકાના બંધીયા ગામના સરપંચ ઓમદેવસિંહ ઈન્દ્રજીતસિંહ વાઘેલા ગાંધીનગર આઈ જી તેમજ ગૃહમંત્રીને પત્ર લખી વડોદરા પી. એસ. આઇ સંજયસિંહ શીવુભા જાડેજા દ્વારા કરાયેલ આપઘાતની યોગ્ય તપાસ કરવાની માંગ કરી જણાવ્યું હતું કે સંજયસિંહ જાડેજા દ્વારા લખાયેલ સ્યુસાઇડ નોટ શંકાઓ ઊભી કરે છે અને તેમના ઉપરી અધિકારી તરફ ઈશારો કરે છે ઉપરી અધિકારીઓ સંજયસિંહ પાસે ઇરાદાપૂર્વક ગેરકાયદે કામ કરાવવા માગતા હતા તેવી અમોને શંકા છે આશરે દોઢ બે માસ પહેલા તેઓ અમને જ્યારે મળ્યા ત્યારે પણ વેદના વ્યક્ત કરી હતી આ અંગે યોગ્ય તપાસ કરવા અમારી માંગ છે અન્યથા અમારા દ્વારા આગામી તારીખ 29 ના મુખ્યમંત્રીના નિવાસ્થાને આત્મવિલોપન કરવામાં આવશે તેવું અંતમાં જણાવ્યું હતું.